
PREDGOVOR 


Napisala volonterka Ekološke udruge ,,Krka“ Knin: Snježana Kukolj 


« Pogledajte nebo i vidjet ćete zvijezde, ali i planete - i to milijarde njih. 
Najmanje. Zaključak je to najnovije studije priznatih svjetskih astronoma 
do koje su došli analizirajući planete oko zvijezde Kepler-32. Ako 
razmislimo o tome taj broj je nevjerojatan. Sve u svemu na svaku zvijezdu 
dolazi planet." 


Bolje ipak, da mi razmišljamo o činjenici _kako je Zemlja, jedini planet na 
kojem živimo. Ačini se, da će tako ostati još dugi niz godina, čak i u dalekoj 
budućnosti. Gledamo li iz sadašnje perspektive, ona će biti i jedino mjesto 
za život generacijama ljudi koji dolaze poslije nas. Naravno, ako ju mi 
uspijemo sačuvati i budemo li imali što, ostaviti im u naslijeđe. Podsjetimo 
se da mi kao ljudska bića nismo ništa više no tek jedna od mnogobrojnih, 
živih vrsta koje nastanjuju Zemlju. I sve što je na njoj živo, ne živi samo za 
sebe već u suživotu s ostalima. Još od prvih prapočetaka i samog 
postanka života na Zemlji, svi odreda, drže se prirodom zadanih pravila u 
borbi za preživljavanjem i opstankom. Samo ljudska vrsta zahvaljujući 
svojoj nevjerojatnoj moći, brutalno uništava prirodnu ravnotežu, ne mareći 
za posljedice. Jedino je čovjek, vremenom napustio ispravan pravac i 
svojom pohlepom i bahatošću prijeti da uništi ne samo Zemlju, nego i sve 
ostale organizme koji na njoj obitavaju. Svjedoci smo sve učestalijih 
ekoloških katastrofa, a naučnici kažu bit' će ih još više. Neprestano i izbliza 
putem medija gledamo slike razarajućih prizora s tragičnim ishodima po 
čovječanstvo. Nauka pažljivo prati postepene ili iznenadne promjene u 
našem okruženju i šalje nam upozorenja, ali ona taj problem, ne može 
riješiti. 


Klimatske promjene, ubrzan razvoj, industrijsko-tehnološki napredak, 
neutaživa glad za profitom, neograničene korporativne moći, globalno 
zatopljenje, samo su neki od razloga, koji prijete uništenjem planete i 
nestankom sadašnje civilizacije. Devastacija okoliša, zagađenost zraka, 
uništavanje šuma i plodnih oranica, onečišćavanje vodenih površina, 
isušivanje jezera i močvara, skretanje riječnih tokova, lov i nepotrebno 
ubijanje životinja, nestanak životinjskih i biljnih vrsta i zatiranje njihovih 
prirodnih staništa... sve su to etički kodeksi, koji opterećuju suvremenu 
civilizaciju. Danas su međutim, ovi pojmovi postali nekako otrcani, pa ih 
mnogi prihvataju kao nešto, samo po sebi razumljivo. Malobrojni su ljudi 

koji svoja stajališta pretvaraju u akciju. Samo neznatan broj spreman se 
i aktivno uključiti u nekakav poduhvat ili izaći na ulicu za borbu protiv 
donošenja veoma loših zakona, a koji se tiču svih nas. U takvim 
događanjima prednjače i širom svijeta učestvuju Zelene udruge - pokreti 
za očuvanje prirode ili Civilne građanske inicijative, predvođene 
hrabrim i vrijednim aktivistima/cama ili volonterima/kama. Drugi pak 
(pasivna većina) ostaju u svojim kućama, sjede pred tv. ekranima, 
slušaju vijesti, nemoćno vrte glavom i sliježu ramenima. Slažem se, ne 
mogu svi iz sasvim objektivnih razloga, ostaviti svoj život i priključiti se, 
nekoj akciji zelenih na udaljenom kraju planete ... ili se odazvati možda, 
vrijednoj globalnoj inicijativi. Ali vremena se mijenjaju, pa tako i snaga u 
ljudima raste. Postoji mnogo toga što možemo učiniti. Iz dana u dan 
povećava se broj ekološko osviještenih ljudi. Sve je više grupa, ali i 
pojedinaca spremnih na akcije za dobrobit čovječanstva, kao i onih koji 
posredno ili neposredno brinu za okoliš. Naziru se naznake nekog 
novog svijeta. Gledati globalno, djelovati lokalno... itekako se može. 
Moramo se osvrnuti oko sebe i naučiti da zamislimo i kreiramo neki 
ljepši svijet... Pođite od sebe i onog što sami možete učiniti. Promijenite 
uobičajena shvatanja i iskorijenite loše životne navike. Počnite od svog 
dvorišta ... jer nastavite li prljati svoj vlastiti krevet, jedne noći probudit 
ćete se u smradu. Kažu, da su najjednostavnija rješenja, obično najbolja 
riješenja. Započnite još danas... 


- Zaustavite opasan trend i smanjite količinu otpada koji bacate 

- Stedite energiju 

- Ne bacajte hranu 

- Odvajajte otpad i tako zaradite 

- Uvedite naviku korištenja platnene umjesto plastične vrećice 

- Pješačite ili koristite bicikl, bit ćete zdraviji 

- Kad god ste u mogućnosti, koristite javni prijevoz umjesto osobnog 
automobila 

- Pridružite se akcijama čišćenja 

- Prijavljujte nadležnim službama divlje deponije, kao i neodgovorne 
pojedince 

- Budite sudionikom u javnim raspravama na temu zaštite prirode 

- Postanite aktivan/a član/ica ili volonter/ka, neke civilne organizacije ili 
udruge zelenih 

- Ukoliko ste u mogućnosti, koristite alternativne izvore energije 

- Imate li komadić zemlje zasadite vrt 

- Izbjegavajte GMO proizvode i restorane brze hrane 

- Naučite svoju djecu da od najranijeg djetinjstva čuvaju prirodu i brinu 
za okolš 

- Informirajte se, znanje je moć. 


Udružimo se i uputimo zajednički apel našim Vladama, kako bi ubuduće 
donosile što _ bolje i humanije Zakone o zaštiti prirode. Zahtjevajmo od 
resornih Ministarstava, da te iste zakone čim brže i što bolje uvrste u 
praksu. Izvršimo pritisak na vodeće strukture — Gradske i Lokalne 
samouprave, kako bi se isti što prije počeli i provoditi. 


Uputite zahtjev Komunalnim poduzećima (iz sredina u kojima živite) da 
otvaraju Reciklažna dvorišta ili Zelene otoke kako bi se stvorili što povoljniji 
uvjeti za odvajanje, prikupljanje i Zbrinjavanje otpada . Vršite pritisak na 
mjerodavne službe i nadležne inspekcije, da ukinu divlja odlagališta 
smeća i saniraju nelegalne deponije. Da blagovremeno spriječe 
nestručne zahvate u prostoru, te kazne odgovorne i sve one koji svjesno i 
namjerno degradiraju, zagađuju ili uništavaju okoliš. Naše osnovno, 
ljudsko pravo je daimamo: čistzrak, pitku vodu, organski uzgojenu hranu i 
zdravu životnu sredinu. Budemo li racionalno koristili prirodne resurse, 
iskoristimo li pametno raspoložive potencijale, i okrenemo li se na vrijeme 
obnovljivim izvorima energije, Majka Priroda će nam se zasigurno znati 
odužiti i višestruko nam to vratiti. " Zemlja ne pripada čovjeku, već čovjek 
pripada Zemlji ..."(riječi su to jednog mudrog indijanskog poglavice) s 
kojima se u potpunosti slažem. Moramo već jednom shvatiti, da prirodni 
resursi Zemlje nisu neograničeni, kada ih iscrpimo nema ih više. Trebamo 
razumjeti kako i Zemlja mora sačuvati (bar nešto) od svog prirodnog 
bogatstva, zadržati postojeću energiju i potrebnu — snagu koje su joj 
neophodne za životi postojanje. Ne oduzimajmo joj to pravo bespotrebno 
... jer od njenog života ovisi opstanak svih živih bića koja na njoj obitavaju, 
kao i nas samih. Način našeg pogleda i razmišljanja zahtijeva promjenu, 
ukoliko želimo imati harmoničan suživot sa Zemljom. Kada će svijet postati 
čistije, zdravije i humanije mjesto za život, zavisi isključivo onama samima. 


Krajnji je čas, da pokušamo spasiti ono što se još spasiti može. Vrijeme 
ističe ...5 do 12 je, za spas Zemlje. 


Stoga ... oPAMETimo se ... oPLANETimo se! 


2. 
O EKOLOŠKOJ UDRUZI ,,KRKA“ KNIN 


Ekološka udruga «Krka» Knin je osnovana 15.12.2004. s ciljem očuvanja i 
zaštite okoliša na području Grada Knina. 


Osnovni sadržaj djelatnosti udruge je: promicanje prirodnih posebnosti 
Grada Knina i okolice te izvora i toka rijeke Krke; organiziranje ekoloških 
akcija; predlaganje mjera nadležnim tijelima za zaštitu postojećih zelenih 
površina; briga za zaštitu prirodnih ljepota kninskog krajolika od štetnih i 
neracionalnih zahvata u prostoru; organiziranje savjetovanja, predavanja, 
seminara i drugih stručnih skupova na temu zaštite okoliša, ekološke 
poljoprivrede i eko turizma; upućivanje članstva i javnosti na očuvanje 
prirodne baštine te kulturnih i tradicionalnih vrijednosti kninskog kraja. 


Dosadašnji rezultati: 

1. Pokrenuto odvajanje otpada u Kninu kroz projekt Zeleni otoci Knina 

2. Pokrenuto djelovanje Zelenog telefona (072 123456 ) za cijelu Šibensko 
kninsku županiju te do sada riješeno cca 200 slučajeva onečišćenja 
okoliša 

3. Očišeno 30-tak ilegalnih deponija otpada 


4. Otvoren Ekološko - informativni centar u Kninu sa brojnim aktivnostima | 
uslugama 


5. Održane brojne ekološke radionice za djecu vrtića/škola, te za građane 
grada Knina | okolice 


6. Održano 10 akcija sadnje cvijeća i drveća 

7. Pokrenuto kompostiranje- 30 građana u gradu Kninu aktivno kompostira 
8. Pokrenute i realizirane tri incijative udruge: 

«Dosta nam je mina za vodu smo iz špina» radi ugroženosti podzemnih / 


izvorskih voda unutar zona sanitarne zaštite Simića vrela kod Knina 
uništavanjem eksplozivnih sredstava na platou Suhopolja pored Knina 

Također smo provodili inicijativu "Eko beba". Inicijativom smo doprinijeli 

zaštiti okoliša putem podjele sadnica stabala svakoj rođenoj bebi u 

razdoblju od 3 mjeseca. 

"Staro za korisno". Inicijativom smo doprinijeli zaštiti okoliša te buđenju 

svijesti o važnosti očuvanja okoliša putem prikupljanja starih baterija i 

podijele platnenih vrećica za građane/ke grada Knina, te informiranja 

trgovina o zakonskoj regulativi prikupljanja starih baterija. 

9. Uredili smo dječja igrališta ispred dječjeg vrtića Cvrčak i kraj rijeke Krke 

10. Organizirano 9 Festivala Ruralne Kulture u Kninu radi promocije 
prirodnih i kulturno povijesnih vrijednosti _kninskog kraja. U sklopu 7 
FRK-a po prvi put je na našu inicijativu organiziran okrugli stol na 
temu: Razvoj turizma u Kninu 

11. Organiziran prvi Sajam rabljene dječije opreme u Kninu 

12. Otvorena prva Eko knjižnica igračaka u RH 


13. Uspiješno provedeni brojni projekti koji doprinose svrsi osnivanja 
udruga 


14. Pokrenut projekt Nema frke dok je Krke, projekt čišćenja rijeke Krke 


15. Kroz udrugu je tiujekom 10 godina bilo zaposleno 20-tak osoba 


Planovi zabudućnost: 

1. Otvoriti podružnice u drugim gradovima i općinama u našoj Županiji. 
2. Nastaviti provoditi i unaprijediti sve dosadašnje projekte 

3. Razraditi nove projekte poput: Uzgoja ljekovitog bilja 


4. Razvijanje aktivnosti koje doprinose samofinanciranju 


3. 
O PROJEKTU 


Financijskim sredstvima Fonda za zaštitu okoliša i energetsku učinkovitost 
Ekološka udruga ,Krka“ Knin, 01.09.2014.g. počela je provoditi aktivnosti 
projekta Centralizirano i decentralizirano kompostiranje u Kninu koji će 
trajati godinu dana. 

Putem informiranja, poticanja, edukacije građana Knina o važnosti 
razvrstavanja, recikliranja biootpada , centraliziranog i decentraliziranog 
kompostiranja biootpada, stvaramo korisnu sirovinu, smanjujemo količinu 
biootpada na odlagalištima te time projektom doprinosimo zaštiti okoliša. 


Ciljevi projekta: 


- ojačati svijesti ulogu građana i zajednice u očuvanju i rješavanju problema 
okoliša 

* potaknuti građane da djeluju na uspostavljanje prirodnog kružnog toka 
tvari u prirodi, kompostiranje, odnosno korisno zbrinjavanje otpada. 

* eksponirati važnost zaštite okoliša, odnosno razvrstavanja korisnog 
biootpadainjegovog odlaganja u odgovarajuće spremnike 

* doprinijeti smanjenju volumena otpada i rasterećenju odlagališta (10-15% 
manje u odnosu na 2012.) 

* kompostirati biootpad — iskoristiti odbačenu sirovinu za dobivanje 
kvalitetnog proizvoda 

* doprinijeti smanjenju troškova odlaganja otpada 

- doprinijeti smanjenju onečišćenja tla, vode i zraka 

* doprinijeti povećanju kakvoće tla, okoliša 

* educirati i informirati građane o važnosti kompostiranja i razvrstavanja 
otpada 


Rezultati projekta: 


- proizvedeno 100-150 tisuća litara komposta nakon godinu dana 

- 100 korisnika educirano kroz radionice o svim fazama kompostiranja 

- 100 korisnika svladalo tehniku izrade drvenih kompostera 

- cca 20 gradskih institucija započelo s procesom prikupljanja biotpada 

- postavljeno 5kompostera na gradsko groblje 

- Čistoća i zelenilo“ dobili 20 kompostara za centralizirano kompostiranje 

- 55 korisnika ( građana ) dobilo opremu za kompostiranje 

- smanjena količina smeća koji se odlaže na deponiju za 10-15 % 

- ušteda na kupovanju umjetnog gnojiva ili zemlje za cvijeće 

- informirano 5000 stanovnika Knina o važnosti očuvanja okoliša i kompo- 
stiranju 


4. 
O OTPADU 


SVI MI PROIZVODIMO OTPAD! 


Prema statističkim podacima, svaki stanovnik Hrvatske godišnje proizvede 
oko 270 kg otpada, te je tako problem otpada jedan od središnjih problema 
zaštite okoliša. Nekontroliranim odbacivanjem otpada u prirodu ugrožava 
se zdravlje ljudi i zagađuju izvori vode. Također je veoma štetno spaljivanje 
otpada — korova, trave, plastike, električnih žica, a zakopavanje je 
neprihvatljivo i opasno rješenje. 


Približno trećinu kućnog otpada čini biološkoorganski otpad, kao što su 
trava, lišće, cvijeće, ostaci povrća i voća i sl. Jednu četvrtinu čine papir i 
karton, staklo oko 8%, plastika isto toliko, a udio metala je 2%. 





BIOOTPAD 


PAPIR | KARTON 


OSTALO 


PLASTIKA STAKLO 


OPASNE 
m 

















S. 
OPĆENITO O KOMPOSTIRANJU 


Mala škola kompostiranja Profesora Zelenića 





* Kompostiranje je prirodan proces razgradnje biomase i događa se svuda 
oko nas. Kompostiranjem smanjujemo količinu otpada za odvoz i odlaganje, 
a kompostom vraćamo hranjive tvari tlu iz kojeg su potekle, gdje će se 
postupno pretvoriti u humus — plodno tlo. 


* Kvalitetan kompost hrani biljke, osigurava prozračnost tla, zadržava vodu, 
stvara uvjete za životorganizama u tlu, pogoduje rastu biljaka. 


* Kompostirati se može u vlastitom vrtu ili dvorištu (samostalno), na 
pogodnim lokacijama u naseljima (Zajedničko kompostiranje) i na velikim 
kompostanama (centralno _kompostiranje) uz prethodno odvojeno 
prikupljanje biootpada u posebne spremnike i odvoz na lokaciju 
kompostane. 


* Kompostište treba biti smješteno u dijelu vrta koji se nalazi u polusjeni, 
najbolje ispod nekog drveta jer će krošnja štititi vaš kompost od prevelikog 
isušivanja u vrijeme vrućina, i prevelikog vlaženja u kišnom razdoblju. 
Ukoliko nemate takvo mjesto u vrtu, kompostnu hrpu možete pokriti 
tkaninom koja je propusna za zrak a nepropusna za vodu. Na mjestu koje 
ste odabrali zakompostište ne smije se skupljati voda, treba biti nagnuto. 

* Kompostje organsko-humusno gnojivo, koje nastaje tako što se organski 
otpad pomoću aktivnosti mikroorganizama (bakterija, gljivica, aktinomiceta) 
i sićušnih životinja (insekata, crvi) na zraku i pri dovoljnoj vlažnosti mijenja i 
razgađuje 


* Cijeli proces mijenjanja i razgrađivanja zove se truljenje. Kao bitni produkt 
nastaje humus. 


* Humus je važan za sastav i poboljšanje plodnosti tla. Kompost je najbolji 
humus koji poznajemo, akompostiranje je najefikasniji proces za dobivanje 
humusa 


Priroda ne poznaje otpad. Svaki materijal žive prirode je dio malog ili 
globalnog kružnog toka. Veliki broj mikroorganizama i sićušnih životinja se 
brine o tome da se odumrle organske tvari pretvore u humus. Takav otpad je 
za većinu ovih malih “razlagača" jedini izvor hrane. Humus je uvijet za 
plodno tlo i zdrave biljke. Prelazeći kroz dobro i pozorno osmišljen proces 
svi organski otpaci iz kućanstva, kuhinje i vrta se mogu kompostirati. To se 
odnosi na koru limuna, banane i drugog egzotičnog voća, ostatke hrane, 
korov i ostatke odumrlih biljaka. 


Kružni tok biootpada 


Kompostiranje Odvojeno 
u vlastitom prikupljanje 
= biootpada 





Prevrtanje 


Kompostiranje 
u hrpama 
v (M * 
Prevrtanje 
id 
"x 


x xd kvalitete 











Prosijavanje 

6. 
DECENTRALIZIRANO KOMPOSTIRANJE 


Zašto kompostirati? 


Više od trećine ukupnog otpada koji nastaje u domaćinstvima je organski ili 
biootpad. 


Prikupljeni ostaci biljaka nisu smeće, već su visokovrijedna sirovina za 
proizvodnju komposta! 


Kompostiranjem uspostavljamo prirodni kružni tok tvari u prirodi. 


Kompostom dajemo zemlji hranjive sastojke koji su potrebni za rast i razvoj 
biljaka, te održavamo i poboljšavamo plodnost zemlje. Rabimo li kompost 
smanjujemo potrebu za umjetnim gnojivima. 


Kompostiranjem biootpada smanjujemo količinu smeća koje se odlaže na 
deponiju. Uporabom komposta ostvarujemo uštedu na kupovanju umjetnog 
gnojiva ili zemlje za cvijeće. Kompostiranjem biootpada dajemo svoj 
doprinos zaštiti okoliša. 


Što kompostirati? 


Kompostirati se može sav biljni otpad iz kuhinje, vrta, voćnjaka i travnjaka. 
Kvalitetan kompost ćemo dobiti ako dobro izmiješamo što više različitog i 
usitnjenog biljnog materijala. 


Dakle, sve organske tvari se mogu kompostirati, jedino masa koja je 
mekana, vlažna i bogata hranljivim tvarima treba se pomiješati sa masom 
koja je siromašna hranljivim tvarima u omjeru 1:1. U stvari kompostirane 
tvari se ocjenjuju na osnovu sastava hranljivih tvari, strukturalnosti i na 
osnovu vlažnosti. . 

hi 
ŠTO DA, A ŠTO NE KOMPOSTIRATI 


BIOTPAD POGODAN ZA KOMPOSTIRANJE 


e e . e e e . e e . e e e e e e e 


Ostaci voća i povrća 
Talog kave i čaja 
Kore voća i povrća 
Trulo voće 

Biljke 

Ostaci biljaka iz vrta 
Korov 

Uvenulo cvijeće 
Pokošena trava 
Lišće 

Granje 

Slama 

Strugotina 

Piljevina 

Ljuska orahaili koštica 
Ljuska jaja 

Sijeno 


BIOOTPAD KOJI NIJE POGODAN ZAKOMPOSTIRANJE 


e . e e e e e e . e e e . 


novinski papiri časopisi u boji 

plastika, metal, staklo 

lijekovi 

vrećice iz usisavača za prašinu 
papirnate pelene 

pepel od ugljena 

izmet pasa imačaka 

kosti, meso, masnoće, jela od mesa iribe 
osjemenjeni korov 

jako bolesne biljke 

lišće oraha 

drvo koje je bilo bojano ili lakirano 
biootpad koji je bio u dodiru s naftom,benzinom, uljanim i zaštitnim 
bojamai pesticidima 

8. 
HRANJIVE TVARI 


Zeleni, sočni, meki otpaci, kao i gnojivo, su u pravilu bogati dušikom i brzo 
se razgrađuju. Ova masa osim toga, brzo gubi svoj volumen i pretvara se u 
masu koja je siromašna kisikom (mikrorganizmi koji su zaduženi za 
truljenje, što nije cilj kompostiranja.) Hranjive tvari su važne, jer ih 
mikrorganizmi lako probave i neophodne su za razmnožavanje. Masa koja 
je bogata ovim hranjivim tvarima mora biti što brže pomiješana sa 
strukturalnom masom da bi se truljenje i neugodni mirisi izbjegli. 


Ostaci voća i povrća 
Talog kave i čaja 
Kore voća i povrća 
Trulo voće 

Biljke 

Ostaci biljaka iz vrta 
Korov 

Uvenulo cvijeće 
Pokošena trava 


e e e e . e e . e 


Sirovine siromašne hranjivim tvarima 


Suha i tvrda masa koja sadrži puno ugljika se mijenja polako tijekom 
procesa razgradnje i tako nastaju pukotine koje omogućavaju 
“prozračivanje" kompostne mase. Osim toga, ova strukturalna masa 
doprinosi pored prozračivanja komposta i održavanju njegovog volumena. 
Ovi materijali se mogu u sušenom obliku skladištiti bez problema i duže 
vrijeme. 


Lišće 

Granje 

Slama 

Strugotina 

Piljevina 

Ljuska oraha ili koštica 
Papir,karton 

Ljuska jaja 

Sijeno 


e . . e e e e e e 


14 


9. 
ŽIVOTINJE U KOMPOSTU 


Pored mnogobrojnih gljivica i bakterija postoje i mnoge životinje koje su 
aktivne prikompostiranju. Neke od njih su: 


Valjkasti crv 
Kompost gljiva 
Enhiterija 
Stonoga 
Mokrica 

Pauk 

Lažna škorpija 
Krpelj 

Krpelj kornjača 
Skokun 
Skokure 
Insekti 


e e e e * . . e e e e e * 


Ušara 





15 


10. 
PROCES KOMPOSTIRANJA 


Kako kompostirati? 


1. usitnitina dužinu palca, 

2. pomiješati meki, mokri kuhinjski otpad sa suhim, drvenastim otpadom iz 
vrta, travom, lišćem... 

3. održavati vlažnim (poputiscijeđene spužve), 

4. zaštititi od sunca i oborina, povremeno preokretati kako bi se omogućio 
dotok zraka 


PRIPREMAKOMPOSTA 


* Komposter u kojem će se kompost pripremiti postavi se na odgovarajuće 
mjesto. Mjesto na koje se postavlja treba biti promišljeno odabrano, jer 
treba biti dovoljno prostora za daljnji rad. Zato komposter ne treba postaviti 
blizu ograde ili žbunja. 

* Ako je žičani komposter mora se postavi rupičastom folijom da bi se 
kompost zaštitio od svjetlosti i sušenja. 

* Podloga:kao prvo postavlja se sloj debljine od 30-40 cm koji se sastoji od 
grana i grančica. 

*Isjeckane i dobro promiješane sirovine staviti u komposter. 

* Prekritikomposter 

* Najmanje jednom tjedno kontroliratikompostnu masu 


Pri pripremanju komposta bitno je poznavati i pridržavati se tri glavna 
pravila: 


USITNJAVANJE 


Sve sirovine koje se stavljaju u kompost moraju se isjeckati, da bi se 
mikroorganizmima osiguralo potrebno tlo za njihove aktivnosti. Tako se 
omogućava razgrađivanje naših organskih otpadaka iz kuhinje, kućanstva i 
vrta kroz kratko vrijeme i bez neugodnih pratećih efekata kao što su 
truljenje,smrad,napad insekata... 


Mikrobi napadaju pripremljen materijal baš na mjestima gdje smo ih posjekli 
tj. na “ranama". Na koju dužinu ćete materijal isjeckati zavisi od Vas, ali što 
sitnije-to bolje. Sitni materijali se lakše mogu promiješati nego dugački i 
grubi. 


Sjeckanje se vrši sjekiricom ili sjeckalicom. 

MIJEŠANJE 


U kompost dodajemo meke materijale, koje sadrže puno vlage: povrće, 
ostatke voća, pokošenu travu kao i tvrde sastojke: piljevinu i isjeckanu 
slamu. Piljevina osigurava kompostu laku, prozračnu strukturu. Meki i tvrdi 
sastojci se u odnosu 1:1 dobro izmiješaju. Tako se raznim organizmima 
osigurava i dovoljno hrane i dovoljno zraka a razgradnja se ubrzava. 
Dodatak kao “brašno" od kamene prašine poboljšava proces 
kompostiranja, a stabilizira i pH-vrijednostkomposta. 


U ovoj lakoj, dovoljno vlažnoj mješavini nastaje temperatura od 40-60 C 
što ubrzava razgradnju materijala i istovremeno dovodi do higijenizacije 
komposta: uzročnike raznih bolesti, sjemenje raznih štetnih trava se pri 
ovom procesu uništava. 

VODITI RAČUNA O STALNOJ VLAŽNOSTI KOMPOSTA 


Kompost treba pripremati na tamnom mjestu, jer svjetlost doprinosi 
nastanku i rastu trave, i da ga štitimo od padalina, jer će one isprati bitne 
hranljive tvari izkomposta. Komposttreba pokriti. 


O vlažnosti kompostne mase treba voditi računa tako što je tjedno 


kontroliramo. 


Ako je potrebno možemo je zalijvati vodom sve dok nije tako vlažno kao 


iscijeđena spužva. 





Moguće negativne pojave tijekom kompostiranja 


STANJE 


Kompost je suh, izostaje 
lermentacka, pojavljuje se 
siva plješnevost 


Kompost je suviše mokar, 
nedostaje kisik, osjeća se 
miris truljenja, boja je 
šmeđe-cma, 


Nepotpuna fermentacija 
(mjestimično suho, živolinace 
skupljene na jednom mjestu). 


Usljed samozagrijavanja komposta ili 
pri vrlo suhom vremenu, isparila je 
voda i povećala se koncentracija soš 
u komgostu. Mikroorganizmi su 
zaustavili svoju aktivnost. 


Duije kišno razdoblje na epokrivanom 
kompostu, suviše mekog, mokrog 
materijala (svježa trava. kuhingski 
ostaci), premalo drvenastog materijala, 


Suviše suhog dr drvenastog materbala. 


LE joe 


Rasteresili, nakvasili, dodali svježeg 
materšala (kuhinjski ostaci, usitnjena 
trava | korov). Ponovno formirati hrpu 
Pokriti lišćem, suhom travom ši zemljom 


Rasiresti, dodati suhog, terđog 
maleržala (sječkano drvo, suho ššće, 
slama) i malo suhog, zrelog komposta 
iš ostataka kod prosijavanja. 


 Rastresti, dodati ti svježe rave i kuhinjskih 
ostataka, dobro izmjiješati i ponovno 
formirati hrpu 





Neugodan mis (nedostaje SI 


kisik, mjestimično vrlo mokro) 


Naizmjenično mokro-suhi 
dijelovi, pljesnivo i bez 
lermentacije 





Velik udio svježeg. mokrog 
materijala bogatog dušikom. 


Komposi nije dobro izmiješan kod 
Korrniranja hrpe i nje dobro održavan 

Resiresti, prozračiti všama, dodali suhog 
materijala (ostatak kod prosijavanja, 
dobro izmiješati, formirati gomilu) 


Redovito konirošrali stanje komposine 
gomile. Kod dodavanja svježeg materijala 
uvijek dobro izmiješati mokre kuhinjske 
ostatke sa suhim drvenastim materijalom | 
kšćem. 





11. 
KOMPOSTIRANJE TRAVE I LIŠĆA 


* Svježe pokošena trava predstavlja vrlo važan materijal bogat hranjivim 
tvarima, a siromašan strukturnim elementima, tj. nema potpornih drvenih 
vlakana. U kompostu koji sadrži samo pokošenu travu, tjekom 
kompostiranja dolazi do enormnog procesa razgradnje: kompost se jako 
zagrijava, sadrži veliku kolićinu vlage, i zbog nedostatka strukturnih vlakana 
brzo se slijepi, pa postoji opasnost da se uguši i počne trunuti. 


* Posušena trava lakše se kompostira. Da bi se spriječilo sljepljivanje, treba 
joj dodati čvrstog drvenastog materijala kao što su isjeckane grančice, 
slama ili lišće. Svježi travnati kompost vrlo je reaktivan i zahtijeva nešto više 
pažnje. Kompostirana pokošena trava već nakon kratkog vremena daje vrlo 
rahlo kompostno tlo bogato hranjivim tvarima. 


* Kako smanjiti količinu trave: 


- travnjak zasijati specijaLnom mješavinom tzv. livadskih trava, koje ne treba 
često kositi te, tako smanjiti količinu otkosa, 


- kod kraćih vremenskih razmaka između pojedinih šišanja trave pokošena 
trava može se ostaviti na travnjaku. Za nekoliko dana ona će se raspasti i 
unaprijediti vitalnost travnate površine, 


- pokošena trava je veoma važna u prehrani malih životinja. Možda se u 
vašem susjedstvu nalazi netko kome je potrebna trava ili sijeno za prehranu 
domaćih životinja. 

Sloj jesenskog lišća ispod grmlja bogat je hranjivim tvarima, a pruža tlu i 
njegovim stanovnicima zaštitu od zime. Mnoga živa bića koja svoje stanište 
nalaze u tlu navikla su na takav izvor hrane koji im ujedno pruža i zaštitu od 
hladnoće. Lišće se može kompostirati bez većih problema, a izvrstan je 
kompost za uzgoj cvjeća: 


- male količine lišća pomiješaju se s preostalim vrtnim i kuhinjskim otpadom i 
smjesa se kompostira, 


- veće količine lišća mogu se odlagati na neko mjesto gdje se mogu osušiti i 
tijekom godine može ga se stalno dodavati vlažnom kuhinjskom otpadu ili 
pokošenoj travi, 


- gomile sačinjene od samog lišća kompostiraju se najbrže ako je lišće još 
malo vlažno i narezano na sitnije komade. Da ne bi došlo do zbijanja, treba 
mu dodati do 20% čvrstog materijala, 


- slobodnostojeće kompostne gomile lišća najbolje je prekriti kompostnim 
pokrovom, tzv. Toptex-om, jer se mokro lišće brzo oblikuje u grumenje, 
otežava daljnu pretvorbu komposta i počinje trunuti. 


Lišće koje se brzo raspada: listovi voćki, brijesta, bijelog jasena, javora, lipe, 
bazge. 


Lišće koje se sporo raspada: listovi bukve, hrasta, kestena, oraha, 
četinjaća, listovi pokriveni slojem smole. 


Lišće oraha sadrži prirodni herbicid i nije ga preporučljivo koristiti za 


kompostiranje. Od orahovog lišća može se napraviti zasebna kompostna 
hrpa. Dobiveni kompost koristiti za suzbijanje korova i trave. 

12. 
KOMPOSTIRANJE TIJEKOM ZIME 


Kompostirati se može i treba nastaviti iu zimskom razdoblju: 


- baciti zelene ostatke voća i povrća u kantu za smeće samo zato što je 
temperatura niska bilo bi greška, posebice ako smo već započeli 
kompostiranje, 


- kako bismo i zimi mogli pravilno slagati kompostnu hrpu potrebno je u 
jesen napraviti rezervu suhog usitnjeog drveta, suhog lišća, što će se 
koristiti za miješanje mekim ostacima voća i povrća iz kuhinje, 


- procesi u kompostnoj hrpi teku dosta sporije zimi. Mikroorganizmi 
(bakterije i gljivice) svojom aktivnošću stvaraju toplinu, tako da se i pri 
vanjskim temperaturama ispod nule, u kompostnoj hrpi može zabilježiti 
temperatura od 40-50“C. Tek pri dužem razdoblju niskih temperatura 
privremeno prestaju procesi razgradnje ukompostu, 


- < procesi razgradnje ponovo će započeti čim prođu niske temperature i 
vanjska temperatura poraste iznad nule. «Pomagači» u kompostu, razne 
bube, stonoge i ostali «razgrađivači», također miruju tjekom zime, a 
kompostne gliste se povuku u sredinu kompostne hrpe ili dublje u 
zemlju,početkom proljeća i radova u vrtu ponovo će oživjeti i bogat život u 
kompostnoj hrpi, te nastaviti proces započetu jesen. 


Savjet: ako već kompostirate i imate malo starog, zrelog komposta, dobro 
ga je dodati u novu hrpu, kako bi proces razgradnje prije započeo. Krupnije 
ostatke kod prosijavanja komposta također je dobro umiješati u svježu hrpu, 
toje tzv. cijepljenje. 

13. 
VRSTE KOMPOSTERA 


* Plastični, drveni, pleteni, žičani, kompostna hrpa 


plastični komposter 









kompostna hrpa 

14. 
FAZE KOMPOSTIRANJA 


Faza razgradnje — mješavina materijala uz dovoljno vlage i kisika 
predstavlja idealan medij za bakterije i kvasce koji su pioniri u procesu 
razgradnje organskog materijala. Svojim metabolizmom oni razgrađuju 
organske tvari pri čemu nastaje toplina koja se može uočiti mjerenjem. Ovo 
povišenje temperature ne mogu preživjeti sjemenke korova i razni patogeni 
mikroorganizmi. 


Faza prerade — nakon prvog razdoblja vrlo visokih temperatura pojavljuju 
se i prve gljivice. Tijekom tog razdoblja broj mikroorganizama jako brzo 
raste. Za njihov razvoj je potrebna voda i kisik i zato je važno prebacivati 
hrpu i provjeravati vlagu. Temperatura lagano opada približavajući se 
vrijednosti temperature okoline. 


Faza izgradnje — ovdje se prvo pojavljuju protozoe koje se hrane 
bakterijama i gljivicama, a nakon njih i prvi višestanični organizmi kao što su 
stonoge, gliste, skočibube i druge koje usitnjavaju i miješaju materijal. U 
ovoj fazi se u početku oblikuje svježi kompost, a kasnije kompostne gliste 
oblikuju tzv. kompostne grudice koje čine osnovu za stvaranje zdravog 
komposta. Na kraju ove faze dobijemo svježi kompost spreman za prihranu. 


15. 
TEMPERATURA KOMPOSTA 


Tijekom faze razgradnje, temperatura u središtu komposta može doseći i 
više od 60"C, što pogoduije uništenju klica — uzročnika biljnih bolesti, i 
sjemenki korova. U vanjskim područjima komposta temperatura je samo 
nešto viša od temperature okoline. Najviše vrijednosti postižu se, ovisno o 
postojećim vanjskim uvjetima, nakon 3-5 dana razdoblja raspadanja. 
Obično se sloj zrelog komposta debljine 10 cm poslaže na svježe naneseni 
kompost, kako bi se sav svježi materijal zagrijao. Za vrijeme ove faze 
razgradnje, proces preobrazbe uglavnom uzrokuju bakterije, 
actinomyceten i gljivice. Ukoliko se temperatura u fazi transformacije spusti, 
pojavljuju se druge vrste bakterija i gljivica koje uzrokuju daljnju preobrazbu 
otpada. Na taj će način kompost biti oslobođen sjemenki korova i dijelova 
biljaka koje bi mogle potjerati izdanke. Higijenizacija kompostne mase 
postiže se temperaturom, a svakim miješanjem komposta postiže se 
ponovni porast temperature. U vrijeme faze raspadanja (uz temperaturu od 
najmanje 60%C) kompostnu gomilu potrebno ja barem u tri navrata 
promiješati, kako bi — temperaturnom higijenizacijom bio obuhvaćen 
kompletan materijal koji kompostiramo. 

16. 
PROSIJAVANJE KOMPOSTA 


Nakon 6 mjeseci mogu se očekivati prve količine svježeg komposta. U 
njemu se nalazi još dosta neraspadnutih dijelova, te ga je potrebno prosijati, 
prvo kroz krupno sito, a potom kroz sito manjih otvora. Prosijani svježi 
kompost može se koristiti u vrtu za prihranu proljetnih usjeva. Svježi 
kompost (nakon 10-12 mjeseci od početka kompostiranja) prosijava se 
također kroz sito i koristi se u vrtu i za prihranu sobnog cvijeća. Za 
proizvodnju rasade i sadnju sobnog cvijeća potrebno je napraviti substrat od 
jednakih dijelova Zrelog komposta, vrtne zemlje i pijeska. Ostaci od 
prosijavanja koriste se kao dodatak svježem biootpadu kod formiranja nove 
kompostne hrpe. 

17. 
UPOTREBA KOMPOSTA 


Već prema svrsi koju ste mu namijenili, kompost možete prosijati i 
upotrijebitinakon 2-12 mjeseci. 


. Svježi kompost: kompost star 2-6 mjeseci sadrži još mnogo 
raspoloživih biljnih tvari i može ga se upotrebljavati kao kompletno gnojivo i 
pokrivač tla kod uzgoja zahtjevnijih biljaka kojima je za rast potrebna velika 
količina hranjivih sastojaka. 


. Zreli kompost: već prema vremenskim prilikama i sastavu 
upotrijebljenog materijala, za potpuno sazrijevanje komposta potrebno je 6- 
dugoročno gnojivo i sredstvo za poboljšanje kvalitete tla, prihranu sobnog 
cvijeća i pripremanje supstrata za uzgoj presadnica. 


Kompost nikada ne treba ukopavati duboko u zemlju, već samo posipati i 
miješati s gornjim, površinskim slojem zemlje u raspadanju. Kompost 
otopljen u kišnici možemo, nanošenjem na list, koristiti kao preventivno 
zaštitno sredstvo u borobi protiv niza gljivičnih bolesti biljaka. Za sadnju 
cvijeća koristimo mješavinu od 1/3 zrelog komposta i 2/3 vrtne zemlje uz 
dodatak pijeska. Preporuka kod upotrebe komposta je: za površinu od 1 m2 
upotrijebiti 5 litara komposta i plitko umiješati u površinski sloj zemlje. 
Količina od 5 litara komposta odgovara količini od 30 grama mineralnog 
gnojiva NPK (natrij fosfor kalij). Za vrtod 100 m2 to je ušteda na kupovini od 
3 kg umjetnog gnojiva. Kod zahtjevnijih vrsta povrća moguća je dodatna 
prihrana — drugi obrok komposta nakon kretanja vegetacije. 


Količina komposta potrebna za 1 m2 vrta ovisi o: 
- trenutnom stanju vrtne zemlje, 
- kulturi koja se uzgaja, 


- hranjivoj vrijednosti komposta, što opet ovisi o materijalu od kojeg je 
kompost napravljen. 


Dakle, da bi se točno utvrdile potrebne količine komposta za pojedinu 


kulturu, potrebno je napraviti analizu komposta i zemlje, te prema svakoj 
kulturi, odrediti točnu količinu komposta. 

18. 
PREDNOSTI KOMPOSTA 


3 v 





Često se kaže da zdrave biljke dolaze iz zdravog tla, a najbolji nacin da se 
takvo tlo stvori je korištenje komposta za vrt ili travnjak. Kompostiranje je 
prirodan nacin recikliranja organskog materijala natrag u tlo kako bi se ciklus 
života biljaka nastavio. Milijarde živih organizama koje se nalaze u zdravom 
tlu pretvaraju mrtve biljke u neophodne hranjive tvari potrebne za novi rast 
biljaka. Uz malo uloženog vremena možete poboljšati zdravlje i izgled vašeg 
vrta, uštedjeti novac na gnojivima a istovremeno pomoći očuvanju prirodnih 
resursa te zaštititi zdravlje 


Kompostje ekološki prihvatljiv 


Ostaci hrane (kuhinjski otpad) i vrtni otpad (lišce, granje, trava, borove 
iglice) cine gotovo 30 posto materijala koji svake godine završava na 
odlagalištima. Koristeći ove organske tvari u procesu kompostiranja 
smanjujemo kolicinu otpada koja završava na odlagalištima gdje zauzimaju 
dragocjeni prostor i stvaraju metan, staklenički plin koji je 20 puta jaci nego 
ugljicni dioksid u atmosferi. 

Kompost pomaže pri razvoju zdravog zasada 


Kompost poboljšava poroznost, gustoću i struktura tla, cime se stvara bolje 
okruženje za biljke i zasade. Korištenje komposta povećava infiltraciju i 
propusnost tla, smanjuje gubitak vode, te opskrbljuje tlo raznim makro i 
mikronutrijentima koji poboljšavaju i stabiliziraju pH vrijednosti te pomažu 
pri kontroliranju i smanjivanju nastajanja određenih patogena u zasadu. 


Kompostiranje je jednostavno, praktično i ekonomično 


Postupak kompostiranja možete započeti samo s lišcem i pokošenom 
travom u vašem dvorištu ili vrtu. Dodavanjem komposta također smanjujete 
potrebu za kupnjom umjetnih gnojiva. Mnoga komunalna poduzeća 
naplaćuju po količini otpada koju odvoze. Postupkom kompostiranja 
organskog otpada također možete smanjiti svoje troškove odvoza otpada. 


Dodatne prednosti korištenjakomposta 


Kompost ima sposobnost vezanja teških metala i drugih zagađivača te time 
smanjuje njihovu propusnost i apsorpciju u biljkama. Dakle, mjesta 
onečišćena raznim zagađivačima često mogu biti pospješena izmjenom tla 
s kompostom. Mikrobi koji se nalaze u kompostu takokđer imaju mogućnosti 
razgrađivanja nekih otrovnih organskih spojeva, uključujući naftu 
(ugljikovodici). To je jedan od razloga zašto se kompost u zadnje vrijeme 
koristi u bioremedijaciji naftom onečišćenih površina. 

Ako želite započeti kompostirati, odnosno odvajati bio otpad 
javite se na kontakte udruge ,,Krka“ i dobiti ćete sve savjete 
vezane uz proces kompostiranja. 


Hvala na doprinosu u zaštiti okoliša ! 


Za sve informacije vezano za zaštitu okoliša i odvojeno 
prikupljanje otpada molimo vas da se javite na kontakte udruge: 











ekološka udruga 


Krka-Knin 


Knin, 7. gardijske brigade 13 
tel/fax: +385 (0) 22 664 608 
e-mail: ekoloska.udruga.krkasi.t-com.hr 


Priručnik je tiskan na recikliranom papiru, 
Izrada: Ekološka udruga ,Krka , Knin 
Naklada: 300 komada 


